Temeljem članka 96. st. 3, te članka 188. i 202. Zakona o prostornom uređenju (“Narodne novine” broj 153/13), Odluke o izradi ciljanih izmjena i dopuna Urbanističkog plana uređenja Jadranovo centar, (“Službene novine” Primorsko-goranske županije, broj 43/13), te zaključka Gradonačelnika od 16.ožujka 2015.godine, objavljuje se

				
JAVNA RASPRAVA
O
  Prijedlogu ciljanih Izmjena i dopuna 
Urbanističkog plana uređenja Jadranovo centar

1. Javna rasprava o Prijedlogu ciljanih Izmjena i dopuna Urbanističkog plana uređenja Jadranovo centar provest će se u trajanju od 15 dana, u razdoblju od 30.ožujka 2015. godine do 13.travnja 2015. godine.

2. Uvid u Prijedlog Ciljanih Izmjena i dopuna Urbanističkog plana uređenja Jadranovo centar mogu izvršiti svi zainteresirani, u sali za sastanke Grada Crikvenice, Crikvenica, 
Ul. Kralja Tomislava 85 , radnim danom od 8.30 do 14.00 sati, u vremenu trajanja javne rasprave.

3. Javno izlaganje Prijedloga Ciljanih Izmjena i dopuna Urbanističkog plana uređenja Jadranovo centar održat će se dana 09.travnja 2015. godine (četvrtak) u Gradskoj vijećnici, Crikvenica, Preradovićeva 1, sa početkom u 17.30 sati.

4. Prijedlozi, primjedbe i pisana očitovanja u svezi Prijedloga ovog Plana, mogu se za vrijeme trajanja javne rasprave upisati u knjigu primjedbi i prijedloga koja će se nalaziti na mjestu uvida i izlaganja Prijedloga plana ili u pisanom obliku predati u pisarnici Grada Crikvenice ili dostaviti poštom na adresu: Grad Crikvenica, Ul. Kralja Tomislava 85, 51260 Crikvenica. 

5. Primjedbe i prijedlozi koji nisu čitko napisani i potpisani imenom i prezimenom uz adresu podnositelja, neće se uzimati u obzir u pripremi Izvješća o javnoj raspravi.

						GRAD CRIKVENICA
						GRADONAČELNIK